அடா நெறி அறைதல்செல்லா அரு மறை அறைந்த நீதி விடா நெறிப் புலமைச் செங்கோல் வெண்குடை வேந்தர்வேந்தன், படா முக மலையில் தோன்றிப் பருவம் ஒத்து அருவி பல்கும் கடா நிறை ஆறு பாயும் கடலொடும், கங்கை சேர்ந்தான். 1 கப்புடை நாவின் நாகர் உலகமும் கண்ணில் தோன்ற, துப்புடை மணலிற்று ஆகி, கங்கை நீர் சுருங்கிக் காட்ட, அப்புடை அனீக வேலை அகன் புனல் முகந்து மாந்த, உப்புடைக் கடலும், தெண் நீர் உண் நசை உற்றது அன்றே. 2